《孟童中异科而还来访余於行都赐第辄赠以诗》
宋代·郑清之

在昔昌黎公，序赠张童子。
独出超等夷，芳名驾青史。
君门蔼世勋，夐轶四平李。
宗社方同休，彪炳见孩稚。
天庭插犀角，星眸炯秋水。
诵书如焦琴，高下涵角祉。
朱门共骇听，洗此筝笛耳。
老翁欲笞儿，眼看拾青紫。
一朝闻九关，赍予出周篚。
我朝晏与杨，炳炳贵名起。
愿子志远大，勤学踵前轨。
家尊我相知，作诗赠归骑。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。